cyanic-selkie/wikianc huggingface dataset:
Άγιος Ανανίας Μητροπολίτης Λακεδαιμονίας
Το τέλος
Όμως μετά από μια διετία βεζύρης της Πελοποννήσου τοποθετήθηκε ο σκληρός Χαμζά πασάς από την Κάρυστο οπότε οι φανατικοί Τούρκοι βρήκαν ευκαιρία να ενοχοποιήσουν τον Ανανία και τους άλλους τέσσερεις επιτρόπους και να προκαλέσουν την έκδοση μυστικού φιρμανιού που τους καταδίκαζε σε θάνατο. Το 1764 απαγχονίσθηκαν οι Δεληγιάννης, Ζαΐμης, Κρεββατάς και Νοταράς που βρέθηκαν στην έδρα του βεζύρη στην Τρίπολη, ενώ ο Ανανίας βρισκόταν στον Μυστρά. Εναντίον του στάλθηκε σώμα από 150 ιππείς αλλά ο Ανανίας ειδοποιήθηκε κρυφά από ειδικόν απεσταλμένο. Στη μητρόπολη του Μυστρά αμύνθηκαν περί τον Ανανία 20 Μανιάτες και 10 Δημητσανίτες επί 9 ημέρες έως ότου εξαντλήθηκαν τα εφόδιά τους. Έτσι, αφού σκοτώθηκαν 12, οι υπόλοιποι κατάφεραν να δραπευτεύσουν ενώ ο Ανανίας παρέμεινε να υποστεί τον θάνατο. Προσευχήθηκε και κοινώνησε των Αχράντων Μυστηρίων και κατόπιν αποκεφαλίστηκε μέσα στο ναό ή στο δωμάτιό του. Το κεφάλι του έφεραν οι Τούρκοι στον βεζύρη το δε σώμα του τάφηκε στον Μυστρά. Μαζί με τον Ανανία εκτελέστηκε και ο δραγουμάνος που είχε, ως μοραγιάνης. Αυτά συνέβησαν τον Απρίλιο του 1764.
Μετά την εκτέλεση του Ανανία οι Τούρκοι στράφηκαν κατά των συγγενών του και άλλων χριστιανών προκειμένου να καταστείλουν το κίνημα στη γέννησή του. Μέσω του πατριαρχείου καθαίρεσαν τον Νεόφυτο Δεληγιάννη επ. Ζαρνάτας, πατέρας του οποίου ήταν ο Πέτρος Δεληγιάννης που απαγχονίστηκε ενωρίτερα. Ο φόνος του Ανανία και ο θρήνος της αδελφής του Ευγενικής, συζύγου Γεωργάκη Φιλοσοφοπούλου, αναφέρεται δημοτικό που διέσωσε ο Τ. Κανδηλώρος:
Η Ορθόδοξη Εκκλησία τιμά τη μνήμη του ως αγίου στις 15 Απριλίου.
'Παταφυσική
thumb|right|Το δίπλωμα 'παταφυσικής του Μ. Βιάν
Η 'Παταφυσική (στα γαλλικά ’pataphysique με απόστροφο πριν από τη λέξη) είναι η επιστήμη που επινοήθηκε από το συγγραφέα Αλφρέ Ζαρρύ ως η «επιστήμη των φανταστικών λύσεων και των παρανοήσεων, που αποδίδει συμβολικά σε γενικές γραμμές τις ιδιότητες των περιγραφομένων αντικειμένων από την πιθανότητα τους». Πρόκειται για μία παρωδία της σύγχρονης επιστήμης με στόχο τη μελέτη των φαινομένων πέρα από τα μεταφυσικά. Ο όρος άλλωστε προέρχεται ως παραφθορά από το ελληνικό «τὰ ἐπὶ τὰ φυσικά».
Η ίδρυση της Παταφυσικής από τον Αλφρέ Ζαρρύ
Η λέξη 'Παταφυσική εμφανίστηκε για πρώτη φορά στο θεατρικό έργο του Ζαρρύ «Γκινιόλ» (Guignol) που δημοσιεύτηκε στις 28 Απριλίου 1893 στο περιοδικό L'Écho de Paris littéraire illustré. Η επιστήμη όμως θεμελιώθηκε με το έργο του «Άθλοι και απόψεις του Δρος Φαουστρόλ,παταφυσικού» (Gestes et opinions du docteur Faustroll, pataphysicien) όπου επεξηγείται ότι είναι η επιστήμη που μελετάει τους κανόνες που ορίζουν τις εξαιρέσεις. Πρόκειται για τον απόλυτο αντι-απαγωγισμό που θεωρεί ότι το κάθε συμβάν εντός του σύμπαντος είναι εντελώς μοναδικό και διέπεται από δικούς του ιδιαίτερους νόμους.
Σύμφωνα με την Κατρίν Βελισσάρη: «Ο Αλφρέ Ζαρρύ κατασκεύασε ακόμη ένα όπλο, εξίσου τρομακτικό, που του επιτρέπει να κοιτάζει την ύπαρξη και τον κόσμο με το βλέμμα - ταυτόχρονα κοντινό και απόμακρο - του ορθολογιστή: την Παταφυσική, τη μέθοδο, που στη συνέχεια μετατράπηκε σε θεωρία, η οποία συνίσταται στην ατελεύτητη και αυστηρή πρακτική αναζήτησης της φανταστικής λύσης. Με άλλα λόγια, αφηγήσεις που υπόκεινται σε έναν κανόνα παραγωγής μαθηματικής τάξεως, που αναπτύσσει την αρχή της αναλογικότητας των αντιθέτων.»
Το κολλέγιο Παταφυσικής
Το κολλέγιο Παταφυσικής (Collège de Pataphysique) ιδρύθηκε στις 11 Μαΐου του 1948 στο Παρίσι προκειμένου να συμπεριλάβει μια ομάδα από συγγραφείς και καλλιτέχνες που ενδιαφέρονταν για την φιλοσοφία της 'παταφυσικής. Επικεφαλής του κολεγίου εκλέχτηκε στις 10 Μαΐου 1959 ο Βαρώνος Ζαν Μολέ κατόπιν προτάσεως του Μπορίς Βιάν, με τον τίτλο του "Αντιεπιτρόπου" (Vice-Curateur) ως ο μοναδικός των μελών του κολεγίου που είχε γνωρίσει προσωπικά τον Ζαρρύ. Για τα επόμενα πέντε χρόνια μέχρι το θάνατο του (9/1/1961) το κολλέγιο θα διανύσει τη χρυσή εποχή του. Εκείνη την περίοδο οργανώθηκαν και οι υποεπιτροπές που επιβίωσαν ως τις μέρες μας. Οι δημόσιες δραστηριότητες του συνεχίστηκαν μέχρι το 1975 και μετά από μια εικοσιπενταετή περίοδο αφάνειας ξανάνοιξε τις πόρτες του πανηγυρικά το 2000. Το σύνθημα του κολεγίου είναι το λατινικό: «Eadem mutata resurgo».
Οι επιτροπές
Το κολλέγιο διαθέτει πολυάριθμες επιτροπές επιτροπές και απίστευτα πολλές υποεπιτροπές:
Εκδόσεις του κολλεγίου
Στα τετράδια του Κολλεγίου Παταφυσικής (Les Cahiers du Collège de 'Pataphysique) κι έπειτα στους Φακέλους (les Dossiers), στα Subsidia Pataphysica και τα Τριμηνιαία Σημειωματάρια (les Carnets trimestriels) έχουν δημοσιευτεί αρκετά ανέκδοτα κείμενα του Ζαρρύ και σημαντικές μελέτες για τη ζωή και το έργο του. Σε περιοδικά του κολλεγίου εμφανίστηκαν τα πρώτα έργα της Ουλιπό καθώς και διάφορες μελέτες.
Επίσης στις εκδόσεις του κολλεγίου παρουσιάστηκαν ανέκδοτα έργα επιφανών συγγραφέων όπως ενδεικτικά οι Αντρέ Ζιντ, Τζέιμς Τζόυς, Ερίκ Σατί, Πωλ Βαλερύ, Ιούλιος Βερν, Αντονέν Αρτώ, Μαξ Ζακόμπ, Ζυλιάν Τορμά καθώς και διαφόρων αξιωματούχων του κολλεγίου όπως οι Ζαν Μπωντριγιάρ, Μαρσέλ Ντυσάν, Μαξ Ερνστ, Ζουάν Μιρό, Ζακ Πρεβέρ, Ρεϊμόν Κενώ, Μαν Ραίη, Μπορίς Βιάν, Ουμπέρτο Έκο, Αδελφοί Μαρξ κ.ά. Το 1952 άλλωστε το κολλέγιο εκτύπωσε το πρώτο έργο του Ευγένιου Ιονέσκο και αργότερα άλλα τρία.
Τέλος εξέδωσε έργα σε ξένες γλώσσες εκτός των γαλλικών καθώς ως οργανισμός με διεθνή ακτινοβολία είχε παραρτήματα και σε άλλες χώρες.
Διεθνής παρουσία
Η λάμψη του γαλλικού κολλεγίου οδήγησε στην ίδρυση διαφόρων αλλόγλωσσων παραρτημάτων σε άλλες χώρες. Στη δεκαετία του 1950 ιδρύθηκαν τα πρώτα παραρτήματα στο Μπουένος Άιρες και στο Μιλάνο, και στη δεκαετία του 1960 ακολούθησαν πολλές άλλες ευρωπαϊκές πόλεις (Λονδίνο, Εδιμβούργο, Βουδαπέστη, Λιέγη κ.ά.) Αργότερα κολλέγια 'Παταφυσικής ιδρύθηκαν στη Γερμανία, στη Σουηδία, στην Ελβετία, στην Ολλανδία αλλά και στον Καναδά και σε άλλες χώρες της Λατινικής Αμερικής.
Εξωτερικοί σύνδεσμοι
Κατηγορία:Γαλλική λογοτεχνία
Τέντι Κόλεκ
Βιογραφία
Αυστριακής καταγωγής, γνωστός ως Τέντι, ο Κόλεκ γεννήθηκε στις 27 Μαΐου του 1911. Εξελέγη δήμαρχος της Δυτικής Ιερουσαλήμ το 1965 και παρέμεινε στο δημαρχιακό θώκο για άλλες τέσσερις συνεχείς θητείες, ως το 1993. Κατά τη διάρκεια της θητείας του oικοδόμησε ένα από τα πιο μοντέρνα και φιλόδοξα σχέδια ανακατασκευής των κτιρίων στην Ιερουσαλήμ. Τον διαδέχθηκε στη δημαρχία ο Εχούντ Ολμέρτ, ο οποίος το 2006 έγινε Πρωθυπουργός του Ισραήλ.
Πέθανε στις 2 Ιανουαρίου του 2007.
Βιβλιογραφία
Κατηγορία:Ισραηλινοί πολιτικοί Κατηγορία:Δήμαρχοι
Κρουσέβιτσα (Ρόσομαν)
Η Κρουσέβιτσα (Крушевица) είναι χωριό στο μέσον της Βόρειας Μακεδονίας, εντός του Δήμου Ρόσομαν. Το χωριό αριθμούσε 5 κατοίκους το 2002.
Δημογραφία
Κατά την απογραφή του 2002, το χωριό αριθμούσε :
Εξωτερικοί Σύνδεσμοι
Κατηγορία:Χωριά Δήμου Ρόσομαν
Κρουσέβιτσα
Η Κρουσέβιτσα είναι το όνομα χωριών στη Βόρεια Μακεδονία, όπως τα παρακάτω:
Λανάν
Το Λανάν (γαλλικά: Lanans) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Οκρούγκ Αντριέβιτσκι
μικρογραφία|Οι διοικητικές περιοχές (Οκρούγκ ή Ζουπανίες) του Βασιλείου Σέρβων, Κροατών και Σλοβένων 1918-1922 Η Οκρούγκ Αντριέβιτσκι (σερβικά : Андријевички округ) ήταν διοικητική περιοχή, Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1929. Από το 1918 έως το 1922 ήταν υποδιαίρεση της επαρχίας Μαυροβουνίου και από το 1922 έως το 1929 της Όμπλαστ Ράσκα. Διοικητικό της κέντρο ήταν η πόλη Αντρίεβιτς όπου οφείλει και το όνομα της, καταργήθηκε οριστικά το 1929.
Πληθυσμός
Σύμφωνα με την απογραφή του 1921, η διοικητική περιοχή είχε 24.624 κατοίκους από τους οποίους οι 18.154 ήταν ορθόδοξοι.
Παραπομπές
Οκρουγκ Αντριεβιτσκι Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων Κατηγορία:Ιστορία του Μαυροβουνίου
Λαντρές
Το Λαντρές (γαλλικά: Landresse) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Μασμπάτε
Εξωτερικοί σύνδεσμοι
Κατηγορία:Νησιά των Φιλιππίνων
Αστρονομικός Κατάλογος
μικρογραφία|300x300εσ| [[Ευρωπαϊκό Νότιο Αστεροσκοπείο|Ο Ευρωπαϊκός Οργανισμός Διαστήματος παρέχει πρόσβαση σε δεδομένα από αστρονομικούς καταλόγους από το 1988. ]] Ένας αστρονομικός κατάλογος είναι ένας κατάλογος ή πίνακας αστρονομικών αντικειμένων. Οι πιο παλιοί είναι οι κατάλογοι αστεριών. Εκατοντάδες κατάλογοι έχουν δημοσιευτεί, οι οποίοι ασχολούνται με γενικά ή ειδικά αντικείμενα όπως είναι οι μεταβλητοί αστέρες, οι γίγαντες αστέρες, τα σμήνη αστεριών κ.ο.κ.
Γιώργος Κολοζώφ
Νεανικά χρόνια - Ένταξη στο ΚΚΕ
Ο Γιώργος Κολοζώφ (με καταγωγή από τη Ραιδεστό Ανατολικής Θράκης) γεννήθηκε στην Αλεξανδρούπολη το 1903. Εκεί φοίτησε σε Δημοτικό και Γυμνάσιο, ενώ παράλληλα ήταν μέλος του παραρτήματος προσκόπων της πόλης. Ήταν ορφανός από πατέρα και προς το τέλος των γυμνασιακών του χρόνων μετακόμισε με την οικογένειά του στη Δράμα, όπου και τελείωσε το Γυμνάσιο Δράμας, ενώ, παράλληλα εργαζόταν σε φαρμακείο. Στην Αθήνα ήλθε για να σπουδάσει στη Νομική Σχολή του Πανεπιστημίου Αθηνών.
Αστρονομικός Κατάλογος
Υπάρχουν επίσης, πολλοί κατάλογοι που ασχολούνται με αντικείμενα βαθέως ουρανού ή με αντικείμενα που δεν είναι αστέρες. Και πάλι, υπάρχουν κατάλογοι που επικεντρώνονται ειδικά σε νεφελώματα, γαλαξίες, πηγές ακτίνων Χ, κβάζαρ και άλλες κατηγορίες. Το ίδιο ισχύει για τους αστεροειδείς, τους κομήτες και άλλα αντικείμενα του ηλιακού συστήματος.
Γιώργος Κολοζώφ
Νεανικά χρόνια - Ένταξη στο ΚΚΕ
Κατά τη διάρκεια των σπουδών του εντάχθηκε στην ΟΚΝΕ και το 1927 έγινε γραμματέας της. Αντικατέστησε στη θέση του γραμματέα της ΚΕ της ΟΚΝΕ τον Νίκο Ζαχαριάδη. Παράλληλα αποφοίτησε από τη Νομική Σχολή και έγινε δικηγόρος. Σύμφωνα με τον τότε γραμματέα της ΚΕ του ΚΚΕ, Ελευθέριο Σταυρίδη, "ο Κολοζώφ ήταν μορφωμένος, μελετηρός, δραστήριος, εχέμυθος, πείσμων και φανατικός κομμουνιστής".
Αστρονομικός Κατάλογος
Παραπομπές
Καταλογος
Γιώργος Κολοζώφ
Νεανικά χρόνια - Ένταξη στο ΚΚΕ
Ήταν παντρεμένος με την Αιγυπτιώτισα Δόμνα Παπάζογλου, υπάλληλο τράπεζας και μέλος του ΚΚΕ.
Κατά τη διάρκεια της δικτατορίας του Πάγκαλου τον Αύγουστο του 1925 ο Κολοζώφ μαζί με άλλα μέλη του ΚΚΕ θα συλληφθούν για το "Μακεδονικό" και θα παραπεμφθούν σε δίκη με την κατηγορία της εσχάτης προδοσίας. Η δίκη των "αυτονομιστών" διακόπηκε λόγω της διεθνούς κατακραυγής και συνεχίστηκε τον Φεβρουάριο του 1926. Ενώ οι κατηγορούμενοι θα αθωωθούν από το στρατοδικείο, ο Κολοζώφ θα εκτοπιστεί στη Φολέγανδρο μαζί με άλλους κομμουνιστές (Πουλιόπουλος, Ζέβγος, Νίκολης, Οικονομίδης, Καρασκόγιας κ.α). Θα αφεθούν όλοι ελεύθεροι με την πτώση της δικτατορίας, στις 22 Αυγούστου 1926.
Το κομματικό του ψευδώνυμο ήταν "Λεωνίδας", το οποίο αργότερα χρησιμοποίησε ως επώνυμο (με τη μορφή Λεονίντας) αργότερα, όταν μετέβη στη Σοβιετική Ένωση.
Στην ηγεσία του ΚΚΕ
Στο 3ο Τακτικό Συνέδριο του ΚΚΕ τον Μάρτιο του 1927, ο Κολοζώφ συντάχθηκε με την ομάδα του Ανδρόνικου Χαϊτά που ήρθε σε σφοδρή αντιπαράθεση με την ομάδα των τροτσκιστών του Παντελή Πουλιόπουλου. Η ομάδα των Χαϊτά-Ευτυχιάδη-Κολοζώφ (αποκαλούμενη και Σταλινική) θα επικρατήσει στο συνέδριο αυτό και με τη συναίνεση της Κομμουνιστικής Διεθνούς (ΚΔ) θα αναλάβει την ηγεσία του ΚΚΕ. Μετά τη διαγραφή των Τροτσκιστών από το ΚΚΕ τον Σεπτέμβριο του 1927, ο Κολοζώφ μαζί με την ηγετική ομάδα του Γραμματέα της ΚΕ του ΚΚΕ Ανδρόνικου Χαϊτά θα ευθυγραμμιστούν πλήρως με τις κατευθυντήριες γραμμές της ΚΔ, την καθοδήγηση της οποίας είχαν αναλάβει οι Στάλιν-Μπουχάριν. Μετά την ΟΚΝΕ ο Κολοζώφ έγινε ηγετικό στέλεχος του ΚΚΕ. Στο 4ο Τακτικό Συνέδριο του ΚΚΕ τον Δεκέμβριο του 1928, εκλέχθηκε μέλος της ΚΕ του κόμματος.
Την περίοδο 1929-31 στο ΚΚΕ είχε ξεσπάσει η λεγόμενη φραξιονιστική πάλη χωρίς αρχές. Ο Κολοζώφ συντάχθηκε με την ομάδα των Χαϊτά-Ευτυχιάδη που ήρθε σε ολομέτωπη σύγκρουση με την ομάδα των Σιάντου-Θέου. Τον Ιανουάριο του 1931 ο Κολοζώφ μαζί με άλλα ηγετικά στελέχη του ΚΚΕ (Χαϊτάς, Ευτυχιάδης, Ασίκης, Παπαρήγας) συνελήφθηκαν από την αστική κυβέρνηση του Ελ. Βενιζέλου, καταδικάστηκαν με τον Ιδιώνυμο νόμο του 1929 και φυλακίστηκαν στις φυλακές Συγγρού.
Απόδραση στη Σοβιετική Ένωση μαζί με τους δραπέτες των φυλακών Συγγρού
Τον Απρίλιο του 1931 απέδρασαν από τις φυλακές Συγγρού οκτώ στελέχη του ΚΚΕ μαζί με τον δεκανέα της φρουράς Γρηγόρη Γρηγοριάδη που ήταν μέλος της ΟΚΝΕ. Οι οκτώ που απέδρασαν ήταν οι Βασίλης Ασίκης, Λευτέρης Αποστόλου, Κώστας Ευτυχιάδης, Περικλής Καρασκόγιας, Μάρκος Μαρκοβίτης, Ορφέας Οικονομίδης, Δημήτρης Παπαρήγας και Ανδρόνικος Χαϊτάς. Οι εννιά δραπέτες μαζί με τον Γιώργο Κολοζώφ, τον Γ. Σιάντο και άλλα φυγόδικα μέλη του ΚΚΕ θα καταφύγουν με ρωσικό καράβι στη Σοβιετική Ένωση.
Τον Μάρτιο του 1931 ο Νίκος Ζαχαριάδης από τη Μόσχα, με εντολή της ΚΔ, ζήτησε από τον Γιάννη Ιωαννίδη να συντάξει λίστα με τα άτομα που συμμετείχαν στην φραξιονιστική πάλη χωρίς αρχές. Ο Ιωαννίδης συνέταξε μια λίστα με 38 άτομα που κλήθηκαν και πήγαν στη Μόσχα για να λογοδοτήσουν, ανάμεσα σε αυτούς και οι 9 δραπέτες των φυλακών Συγγρού. Εκεί όλοι προέβησαν σε αυστηρή αυτοκριτική και μόνο δύο, ο Γιώργης Σιάντος και ο Κώστας Θέος επέστρεψαν μετά από τρεις μήνες στην Ελλάδα, αφού υποσχέθηκαν υποταγή στη νέα ηγεσία που διόρισε η ΚΔ στο κόμμα, με επικεφαλής το Νίκο Ζαχαριάδη, το Νοέμβριο του 1931. Οι υπόλοιποι παρέμειναν στη Σοβιετική Ένωση για αρκετό χρονικό διάστημα πριν επιστρέψουν οι περισσότεροι φοίτησαν σε κομματικά ιδρύματα (KYTV, KUNMZ) και κάποιοι, παρά τη θέλησή τους, δεν επέστρεψαν ποτέ.
Η ζωή στη Σοβιετική Ένωση και το τέλος του
Ο Κολοζώφ στη Σοβιετική Ένωση έλαβε το όνομα Γκεόργκι Ντμίτριεβιτς Λεονίντας (ρωσ. Георгий Дмитриевич Леонидас), φοίτησε στο ΚΟΥΤΒ και στη Μαρξιστική Λενινιστική Σχολή (MLS) και έγινε μέλος του μπολσεβίκικου κόμματος ΠΚΚ(μπ).
Το 1934 διεγράφη από το ΚΚΕ γιατί παραβιάζοντας τους κανόνες συνωμοτικότητας είχε στείλει δύο επιστολές στην πρώην σύζυγό του Δόμνα Παπάζογλου στην Ελλάδα, οι οποίες έπεσαν στα χέρια της Ασφάλειας όταν αυτή συνελήφθη. Η Δόμνα Παπάζογλου είχε ήδη παντρευτεί από το 1932 τον Γιάννη Ιωαννίδη ανερχόμενο τότε ηγετικό στέλεχος του ΚΚΕ και μετέπειτα οργανωτικό γραμματέα της Κ.Ε.
Το 1935 με απόφαση του ΠΚΚ (μπ.) οι Έλληνες που φοιτούσαν στα διάφορα κομματικά ιδρύματα και ζούσαν στη Μόσχα στάλθηκαν στη νότια Ρωσία για να αναλάβουν την καθοδήγηση της ελληνικής κοινότητας που ζούσε εκεί.
Ο Κολοζώφ έγινε καθηγητής στην Παιδαγωγική Σχολή της Μαριούπολης, αλλά ένα χρόνο αργότερα αποβλήθηκε από τη Σχολή και έγινε δάσκαλος σε ελληνικό σχολείο στο Νοβοροσίσκ. Παράλληλα είχε την επιμέλεια της έκδοσης στα ελληνικά του περιοδικού «Κομμουνιστής» για την ελληνική κοινότητα που ζούσε στη Σοβιετική Ένωση. Το 1936 διαγράφηκε και από το ΠΚΚ(μπ) με την κατηγορία του "σκοτεινού παρελθόντος" και του "υμνητή της δυτικοευρωπαϊκής κουλτούρας".
Ο Γιώργος Κολοζώφ έπεσε θύμα των σταλινικών εκκαθαρίσεων στη Σοβιετική Ένωση. Συνελήφθη την 13η Δεκεμβρίου 1937  με την οδηγία 50215 της NKVD της 11.12.1937 με τίτλο «Ελληνική Επιχείρηση» με τις κατηγορίες του κατασκόπου και του υπονομευτή της ΕΣΣΔ. Καταδικάστηκε σε θάνατο την 15η Φεβρουαρίου 1938 και εκτελέστηκε, αλλά στο αρχειακό έγγραφο της πρώην ΕΣΣΔ δεν αναγράφεται η ημερομηνία εκτέλεσης του.
Η 10η Ολομέλεια της ΚΕ του ΚΚΕ τον Γενάρη του 1967 αποφάσισε να αποκαταστήσει ηθικά και κομματικά 13 μέλη του ΚΚΕ που έπεσαν θύματα την περίοδο της προσωπολατρείας στη Σοβιετική Ένωση. Μεταξύ αυτών ήταν και ο Γιώργος Κολοζώφ, γεγονός που αποδεικνύει την εκτέλεσή του στην ΕΣΣΔ. Επίσης το όνομά του βρισκόταν και στο πόρισμα της Επιτροπής Πρωτοβουλίας για την αποκατάσταση της μνήμης των στελεχών του ΚΚΕ που εξοντώθηκαν από τμήμα της ηγεσία του, το οποίο δημοσιεύτηκε το 1988.
Παραπομπές
Κατηγορία:Έλληνες δικηγόροι Κατηγορία:Έλληνες κομμουνιστές Κατηγορία:Έλληνες πολιτικοί Κατηγορία:Έλληνες δημοσιογράφοι Κατηγορία:Θύματα της Μεγάλης Εκκαθάρισης
Λαντέν-Βερτιέρ
Το Λαντέν-Βερτιέρ (γαλλικά: Lantenne-Vertière) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Φουζικλάδιο
Βιβλιογραφία
Κατηγορία:Ασθένειες δέντρων Κατηγορία:Μύκητες Κατηγορία:Φυτοπαθολογία Κατηγορία:Μυκητιάσεις
Οσίας Μπέερτ
Ο Οσίας Μπέερτ (φλαμανδικά: Osias Beert αναφερόμενος και ως Osias Beert the Elder (ο πρεσβύτερος) (περ. 1580 – 1623/24) ήταν Φλαμανδός ζωγράφος που δραστηριοποιήθηκε στην Αμβέρσα και διαδραμάτισε σημαντικό ρόλο στην πρώιμη εξέλιξη της μορφής της νεκρής φύσης με λουλούδια και σκεύη "πρωινού γεύματος" ως ανεξάρτητες μορφές τέχνης (genres) στη βορειοευρωπαϊκή ζωγραφική. Αναγνωρίστηκε ως ένας από τους ζωγράφους με τη μεγαλύτερη επιρροή στους ζωγράφους νεκρών φύσεων της πρώτης γενεάς στη Φλάνδρα.
Βίος
Ελάχιστα είναι γνωστά για τον πρώιμο βίο του καλλιτέχνη. Πιστεύεται ότι γεννήθηκε στην Αμβέρσα γύρω στα 1580 και σπούδασε ζωγραφική με δάσκαλο τον σχεδόν άγνωστο Άντριες φαν Μπάεσρόντε ή φαν Μπάσεροο (Andries van Baesrode ή 'van Baseroo'). Έγινε μέλος της Συντεχνίας ζωγράφων του Αγίου Λουκά στην Αμβέρσα το 1602. Δεν ήταν μόνον ζωγράφος, αλλά είχε και δραστηριότητες ως έμπορος φελλών. Στις 8 Ιανουαρίου 1606 νυμφεύτηκε την Μαργκερίτ Άικενς (Marguerite Ykens).
Ο Μπέερτ ήταν επίσης μέλος ενός από τα τοπικά επιμελητήρια ρητορικής, γεγονός που σημαίνει ότι είχε ανάμιξη στις πνευματικές αναζητήσεις, εκτός από τη ζωγραφική. Πιστεύεται ότι απεβίωσε στην Αμβέρσα κατά τα τέλη του 1623 ή το 1624.
Ανάμεσα στους μαθητές του συγκαταλέγονται οι Φρανς φαν ντερ Μπορχ (Frans van der Borch), Φρανς Άικενς (Frans Ykens), ο οποίος ήταν ανεψιός του, Πάουλους Πόντιους (Paulus Pontius) και Γιαν Βίλλεμσεν (Jan Willemsen). Ο γιος του, Οσίας Μπέερτ ο νεότερος (1622-1678) ήταν επίσης ζωγράφος, αλλά φαίνεται ότι δεν εκπαιδεύτηκε από τον πατέρα του, καθώς αυτός πιστεύεται ότι απεβίωσε όταν ο γιος του ήταν ακόμη πολύ μικρός.
Έργο
Ο Οσίας Μπέερτ είναι κυρίως γνωστός ως ζωγράφος λουλουδιών και αντικειμένων συνεστιάσεων (κυρίως του πρωινού γεύματος), είδος τέχνης στο οποίο διαδραμάτισε τον ρόλο του πρωτοπόρου. Σπάνια υπέγραφε ή έβαζε αρχικά στα έργα του ενώ ποτέ δεν τα χρονολογούσε. Μόνο τέσσερα έργα του φέρουν υπογραφή του και από αυτά έγινε δυνατό να του αποδοθούν άλλα τέσσερα έργα, που βρίσκονται στο Μουσείο της Γκρενόμπλ. Καθώς οι γνώσεις σχετικά με το πρώιμο στάδιο της Φλαμανδικής απεικόνισης νεκρών φύσεων, υπήρχε μια τάση να αποδοθούν στον Μπέερτ πολλά ανυπόγραφα έργα. Μερικά από τα έργα που του έχουν αποδοθεί έχουν δημιουργηθεί πιθανότατα από μαθητές στου, ενώ κάποια που αποδίδονται στον Οσίας ίσως τα έχει ζωγραφίσει ο πατέρας του..
Ο Μπέερτ ζωγράφιζε σε πάνελς από ξύλο βαλανιδιάς, χρησιμοποιώντας μια τεχνική στιλβώσεως, Χρησιμοποιώντας πολλές υπερκείμενες στρώσεις από πολύ ρευστό ελαιόχρωμα, κατάφερε να απεικονίζει τη διαφάνεια των αντικειμένων και χρησιμοποιούσε παλέτα με μεγάλη ποικιλία χρωμάτων. Μερικά από τα έργα του έχουν ζωγραφιστεί σε πλάκες χαλκού.
Η τεχνική αυτή συναντάται συχνά στη φλαμανδική και ολλανδική ζωγραφική νεκρών φύσεων. Οι συνθέσεις του συχνά απεικονίζουν πυκνά διαταγμένες ομάδες, διαταγμένες σε ισορροπημένο σύνολο. Το ύφος του είναι σχεδόν γεωμετρικό και εμφανίζεται να δίνει έμφαση στις λεπτομέρειες.
Προσπάθησε να είναι αντικειμενικός και επέδειξε ισχυρή αίσθηση πλαστικότητας. Οι νεκρές φύσεις του είναι λουσμένες σε ήπιο διάχυτο φως. Χαρακτηριστικό παράδειγμα είναι η "νεκρή φύση με φράουλες και κεράσια" (βλ. Φωτοθήκη), στην οποία απεικονίζονται σκεύη σε τραπέζι, το οποίο είναι έτσι στραμμένο, ώστε τα αντικείμενα επάνω του να μπορούν να παρατηρούνται χωρίς παραμορφώσεις. Ο πίνακας αυτός είναι ο τελευταίος μιας σειράς οκτώ ή εννέα πινάκων που απεικονίζουν σκηνές συνεστιάσεων. Η λιβελλούλη και η πεταλούδα έχουν εμβληματική σημασία και αντιπροσωπεύουν τη μάχη μεταξύ καλού και κακού.
Ο Μπέερτ ήταν γνωστός για τους πίνακες με στρείδι]α και γλυκίσματα, τα οποία παρουσίαζε τακτοποιημένα σε τραπέζια μαζί με ακριβά ποτήρια κρασιού και κινέζικες πορσελάνες. Ήταν ασυναγώνιστος στην απεικόνιση στρειδιών με το φως να παιχνιδίζει στην ιξώδη - μαργαριταρένια υφή της σάρκας των στρειδιών και την υγρασία που τη διαχώριζε από τη σκληρή επιφάνεια του εσωτερικού κελύφους. Χαρακτηριστικό παράδειγμα η "νεκρή φύση με στρείδια", σήμερα στην Εθνική πινακοθήκη τέχνης της Ουάσιγκτον, στην οποία απεικονίζονται στρείδια σε ένα πιάτο μαζί με ακριβά σκεύη τραπεζιού και το ίδιο το τραπέζι να εκτείνεται μέχρι έξω από τα άκρα του καμβά σε σκούρο περιθώριο.
Οι νεκρές φύσεις με απεικονίσεις λουλουδιών συχνά απεικονίζουν βάζο με λουλούδια σε ρηχή κόγχη ή καλάθι γεμάτο λουλούδια, όπως στο "καλάθι με λουλούδια" (περ. 1615, βλ. φωτοθήκη), σήμερα στο Μουσείο Τέχνης του Ντάλλας, που θυμίζει εργασία του Αμπρόσιους Μπόσχερτ (Ambrosius Bosschaert). Στους πίνακες αυτούς κάθε λουλούδι εμφανίζεται στο αποκορύφωμα της άνθησής του και με μεγάλη λεπτομέρεια. Τα λουλούδια που εμφανίζονται σε κάθε μπουκέτο συνήθως ανθίζουν σε διαφορετικές εποχές του χρόνου και ποτέ δεν θα μπορούσαν να εμφανιστούν μαζί στο ίδιο βάζο στην πραγματικότητα της εποχής. Έτσι θέλησε να συμβολίσει τη μεταβατική φύση του ανθρώπου στην επίγεια ζωή του. Χαρακτηριστικό παράδειγμα το "Μπουκέτο με λουλούδια σε μια εσοχή", σήμερα στο Rockox House της Αμβέρσας.
Έχει διατυπωθεί η εικασία ότι συνεργάστηκε με τον Πέτερ Πάουλ Ρούμπενς σε έναν τουλάχιστον πίνακα. Επηρέασε πολύ τον ανεψιό του Φρανς Άικενς καθώς και άλλους καλλιτέχνες της Αμβέρσας, όπως οι Γιάκομπ Φόππενς φαν Ες (Jacob Foppens van Es) και Γιάκομπ φαν Χούλσντονκ (Jacob van Hulsdonck).
Εξωτερικοί σύνδεσμοι
Κατηγορία:Φλαμανδοί ζωγράφοι
Μρζεν Οράοβετς
Το Μρζεν Οράοβετς (Мрзен Ораовец) είναι χωριό στο μέσον της Βόρειας Μακεδονίας, εντός του Δήμου Ρόσομαν. Το χωριό αριθμούσε 5 κατοίκους το 2002.
Λαντενάν
Το Λαντενάν (γαλλικά: Lanthenans) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Μρζεν Οράοβετς
Δημογραφία
Κατά την απογραφή του 2002, το χωριό αριθμούσε :
Διοργανώσεις Ε.Π.Σ. Ανατολικής Αττικής 2013–14
Για την περίοδο 2013–14, η Ένωση Ποδοσφαιρικών Σωματείων Ανατολικής Αττικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην νομαρχία Ανατολικής Αττικής.
Μρζεν Οράοβετς
Εξωτερικοί Σύνδεσμοι
Κατηγορία:Χωριά Δήμου Ρόσομαν
Διοργανώσεις Ε.Π.Σ. Ανατολικής Αττικής 2013–14
Ο Ολυμπιακός Αγίου Στεφάνου κατέκτησε το πρωτάθλημα και το κύπελλο.
Εξωτερικοί σύνδεσμοι
Κατηγορία:Ε.Π.Σ. Ανατολικής Αττικής Κατηγορία:Εγχώρια ποδοσφαιρικά πρωταθλήματα 2013-2014 Κατηγορία:Εγχώρια ποδοσφαιρικά κύπελλα 2013-2014
Ιορδανίδης
Το ελληνικό επώνυμο Ιορδανίδης, που ετυμολογικά σημαίνει «γιος ή απόγονος του Ιορδάνη», μπορεί να αναφέρεται σε κάποιο από τα παρακάτω πρόσωπα:
129 (αριθμός)
Το 129 (εκατόν είκοσι εννέα) είναι ο φυσικός αριθμός που βρίσκεται μετά από το 128 και πριν από το 130. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 129 συμβολίζεται ως CXXIX στο ρωμαϊκό σύστημα αρίθμησης και ως ΡΚΘ΄ ή ρκθ΄ στο ελληνικό σύστημα αρίθμησης.
Εξωτερικοί σύνδεσμοι
Κατηγορία:Σύνθετοι αριθμοί
Λαρνό
Το Λαρνό (γαλλικά: Larnod) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Καρά
thumb|250px|right|Η αγορά της Καρά
Η Καρά (γαλλικά: Kara) ή Λάμα-Καρά (Lama-Kara) είναι η δεύτερη μεγαλύτερη σε πληθυσμό πόλη του Τογκό. Βρίσκεται 413 χιλιόμετρα βόρεια της πρωτεύουσας Λομέ.
250px|right
Ιστορία
right|250px
Η Ναντό, η Γιανίβ και η Φωρ είναι οι τρεις παράνομες πόλεις που επιτέθηκαν στην πόλη. Η Καρά δεν συγχωρεί την ύπαρξή τους. Δυστυχώς το Συμβούλιο τηςς Καρά δεν έχει ακόμα βρει επαρκή κεφάλαια για τις πόλεις για να μπορέσει οικονομικά να έχει τις βασικές ανέσεις για να δημιουργήσει χώρους επιθημητούς για αποδοχή από την πόλη.
Γεωγραφία
Ο ποταμός Ωγκώ διασχίζει νότια την πόλη και είναι η μόνη πηγή νερού.
Δημογραφία
Η Καρά περιλαμβάνει μια αγορά, πολλά πολυτελή ξενοδοχεία, τράπεζες και άλλα. Έχει τουρίστες, επειχειρηματίες και πολιτικά πρόσωπα.
Κάθε χρόνο, ένα παραδοσιακό τουρνουά πάλης λαμβάνει χώρα.
Το 2002 δημιουργήθηκε ένα δεύτερο εθνικό πανεπιστήμιο.
Εκπαίδευση
Η εκπαίδευση στην Καρά είναι απαραίτητη για έξι χρόνια. Το εκπαιδευτικό σύστημα έχει υποφέρει από ελλείψεις εκπαιδευτικών και από χαμηλότερο εκπαιδευτικό ποιότητας στις αγροτικές περιοχές.
Οικονονομία
Η γεωργία είναι η σημαντικότερη οικονομιή δραστηριότητα στην Καρά. Ο καφές και το κακάο είναι παραδοσιακά οι μεγαλύτερες καλλιέργειες που προορίζονται για εξαγωγή, αλλά η παραγωγή βαμβακιού αυξήθηκε ραγδαία τη δεκαετία του 1990, με 173.000 τόνους που είχαν παραχθεί το 1999.
Μετά από μια καταστροφική συγκομιδή το 2001 (113.000 τόνοι), η παραγωγή ανέκαμψε σε 168.000 τόνους το 2002. Παρά τις ανεπαρκείς βροχοπτώσεις σε ορισμένες περιοχές, η κυβέρνηση του Τόγκο έχει επιτύχει το στόχο της αυτάρκειας σε καλλιέργειες εδώδιμων φυτών. Μικρές και μεσαίες εκμεταλλεύσεις παράγουν το μεγαλύτερο μέρος της καλλιέργειας τροφίμων-ο μέσος όρος των εκμεταλλεύσεων είναι ένα έως τρία εκτάρια.
Δείτε επίσης
Κατηγορία:Πόλεις του Τόγκο
Παραλίμνη
Η Παραλίμνη είναι λίμνη της νότιας Ελλάδας στα σύνορα των νομών Βοιωτίας και Ευβοίας, στα διοικητικά όρια των δήμων Θηβαίων και Χαλκιδέων. Περικλείεται από τα χαμηλά όρη Πτώο στα βόρεια και Μεσσάπιο ή (Κτυπάς) στα νότια. Τροφοδοτείται με νερό από την γειτονική της λίμνη Υλίκη.Η έκταση της λίμνης είναι 15 περίπου τ. χλμ.. Η λίμνη έχει μακρόστενο σχήμα με μέγιστο μήκος περίπου 8 χιλιόμετρα και μέγιστο πλάτος 2 χιλιόμετρα. Η Παραλίμνη ήταν γνωστή στην αρχαιότητα με την ονομασία Τρεφία. Κοντά στις όχθες της ήταν χτισμένες οι πόλεις Ύλη και Πετεών.
Παραλίμνη (αποσαφήνιση)
Το όνομα Παραλίμνη μπορεί να αναφέρεται:
NGC 4414
Ο NGC 4414 είναι μη ραβδωτός σπειροειδής γαλαξίας, ο οποίος απέχει 62,3 εκατομμύρια έτη φωτός από τον Γαλαξία μας. Έχει διάμετρο 56.000 έτη φωτός, παρατηρείται στον αστερισμό Κόμη Βερενίκης και διαθέτει μικρές σπειροειδείς δομές χωρίς μεγάλους διακριτούς βραχίονες. Στον NGC 4414 έχουν παρατηρηθεί δύο υπερκαινοφανείς αστέρες, ο SN 1974G το 1974 και ο SN 2013df το 2003.
Παρατηρήσεις
Παρατηρήθηκε δύο φορές από το διαστημικό τηλεσκόπιο Χαμπλ, μία το 1995 ως μέρος της κύριας αποστολής του, που αφορούσε εν γένει στις αποστάσεις των γαλαξιών, και μία το 1999 ως μέρος του Heritage Project. Οι εξωτερικοί βραχίονες του γαλαξία φαίνονται μπλε λόγω της συνεχιζόμενης δημιουργίας νέων αστέρων.
Ο NGC 4414 είναι επίσης ένας ιδιαίτερα απομονωμένος γαλαξίας, χωρίς αλληλεπιδράσεις με άλλους γαλαξίες.
Εξωτερικοί σύνδεσμοι
Κατηγορία:Σπειροειδείς γαλαξίες Κατηγορία:Κόμη Βερενίκης 4 Κατηγορία:Γαλαξίες του UGC Κατηγορία:Γαλαξίες του PGC
Σενγκ
thumb|right|250px|Ο Γκουό Γι παίζει σενγκ στις όχθες του ποταμού Τάμεση στο Λονδίνο Το κινέζικο μουσικό όργανο σενγκ (sheng, 笙 στα κινεζικά) είναι ένα πνευστό όργανο που αποτελείται από κάθετους σωλήνες από καλάμι.
Ιστορία
Το 1740 ο Γιόχαν Βίλντε ταξίδεψε στην Κίνα, είδε το όργανο και το έκανε γνωστό στον υπόλοιπο κόσμο, αν και ορισμένοι πιστεύουν ότι το όργανο ήταν γνωστό στην Ευρώπη αιώνες νωρίτερα.
Στις αρχές του 1800 το όργανο αυτό υπήρξε πηγή έμπνευσης για τη δημιουργία της φυσαρμόνικας, του ακορντεόν και του αρμονίου.
Χρήση
Παραδοσιακά, το σενγκ χρησιμοποιείται σαν συνοδευτικό όργανο των επίσης κινεζικών οργάνων σουονά ή του ντιτσί, στο κουντσού και σε άλλες μορφές της Κινέζικης Όπερας καθώς και σε μικρότερα μουσικά σύνολα. Στη σύγχρονη Συμφωνική Κινέζικη Ορχήστρα χρησιμοποιείται τόσο ως σόλο όργανο όσο και ως συνοδευτικό.
Ο ζεστός και μεστός του ήχος αποδίδει ωραία τις λυρικές μελωδίες ενώ η ικανότητά του να συνοδεύει με συγχορδίες το κάνει ένα εξαιρετικό όργανο συνοδείας.
Το σενγκ έχει χρησιμοποιηθεί και από ορισμένους μη Κινέζους καλλιτέχνες στα έργα τους, όπως από τους Λου Χάρισον, Τιμ Ρίσερ, Μπραντ Κάτλερ και Κρίστοφερ Άντλερ.
Είδη
Τα σενγκ κατατάσσονται σε δύο κατηγορίες: Τα παραδοσιακά (ασυγκέραστα) σενγκ (传统笙, chuántǒng shēng) και τα μοντέρνα σενγκ (键笙, jiàn shēng).
Παραδοσιακό σενγκ
Τα παραδοσιακά σενγκ είναι ο αυθεντικός τύπος του οργάνου με 17, 21, 24 ή 30 καλαμένιους σωλήνες. Στο Δυτικό κόσμο χρησιμοποιούμε το κλειδί του Σολ, όταν θέλουμε να γράψουμε τις νότες στο πεντάγραμμο, οι Κινέζοι όμως χρησιμοποιούν τη μουσική αριθμητική σημειογραφία jianpu. center|thumb|400 px|Ο Ύμνος "Amazing Grace" γραμμένος σε αριθμητική μουσική σημειογραφία τσιάνπου
Μοντέρνο σενγκ
Η διαφορά ανάμεσα σ’ ένα παραδοσιακό κι ένα μοντέρνο σενγκ βρίσκεται στο μηχανισμό του. Στο παραδοσιακό σενγκ οι τρύπες των σωλήνων πιέζονται κατευθείαν από τα δάχτυλα του μουσικού, ενώ στο μοντέρνο σενγκ αυτό γίνεται με τη βοήθεια πλήκτρων ή μοχλών. Χωρίς πλήκτρα ο μεγάλος αριθμός των σωλήνων και η απόσταση από τις υψηλές στις χαμηλές νότες καθιστά αδύνατη τη λειτουργία με τα δάχτυλα μόνο των χεριών.
Γνωστοί οργανοπαίκτες σενγκ
Κατηγορία:Παραδοσιακά πνευστά μουσικά όργανα Κατηγορία:Μουσική στην Κίνα
Δήμος Τοπείρου
Ο δήμος συστάθηκε με το 1997 με βάση το Σχέδιο «Καποδίστριας» από τη συνένωση οκτώ πρώην κοινοτήτων, ενώ έμεινε ανέπαφος με το Πρόγραμμα «Καλλικράτης». Ο μόνιμος πληθυσμός του ανέρχεται σε 9.473 κατοίκους, σύμφωνα με την απογραφή του 2021 από την ΕΛ.ΣΤΑΤ.. Το 60% των κατοίκων είναι Χριστιανοί Ορθόδοξοι και το 40% είναι Μουσουλμάνοι.
Ιστορία
Η ονομασία Τόπειρος προέρχεται από αρχαία πόλη που υπήρχε στην περιοχή. Η πόλη ιδρύθηκε τον α΄ αιώνα μ.Χ. και βρισκόταν πάνω στην Εγνατία οδό. Άκμασε κατά τον β΄ αιώνα μ.Χ. και έδωσε ιστορικό παρόν μέχρι το 812 μ.Χ. οπότε και καταστράφηκε από τον Βούλγαρο Τσάρο Κρούμο. Τα ερείπια της αρχαίας Τοπείρου εντοπίζονται μεταξύ των σημερινών οικισμών Τοξότες και Παράδεισος.
Δημοτικές Ενότητες και οικισμοί
Στο δήμο περιλαμβάνονται οι εξής δημοτικές και τοπικές κοινότητες:
Παλίκουρα
Η Παλίκουρα (Паликура) είναι χωριό στο μέσον της Βόρειας Μακεδονίας, εντός του Δήμου Ρόσομαν. Το χωριό αριθμούσε 183 κατοίκους το 2002.
Δημογραφία
Κατά την απογραφή του 2002, το χωριό αριθμούσε :
Εξωτερικοί Σύνδεσμοι
Κατηγορία:Χωριά Δήμου Ρόσομαν
Ρέους
Το Ρέους (Reus στα καταλανικά και τα ισπανικά) είναι μια πόλη της Καταλονίας πρωτεύουσα της κομητείας της Κάτω Πεδιάδας της Ταραγόνα, στην επαρχία της Ταραγόνα. Είναι η δεύτερη μεγαλύτερη και σημαντικότερη πόλη της επαρχίας, μετά την πρωτεύουσα.
Ιστορία
Το όνομα της πόλης μάλλον προέρχεται από την κελτική ρίζα red, που υποδηλώνει έναν τόπο που βρίσκεται πάνω στους οδικούς άξονες. Στη σημερινή τοποθεσία του Ρέους εγκαταστάθηκαν χριστιανικοί πληθυσμοί από τον Νορμανδό ιππότη και προσωρινό κύριο της Ταραγόνα, Ροβερ δ' Αγιλό γύρω στο 1150. Ο μεσαίωνας υπήρξε για την πόλη (που ονομαζόταν Reddis) η εποχή των εσωτερικών ερίδων και μαχών μεταξύ των κατοίκων της και της εξουσίας του ισχυρότατου αρχιεπισκόπου της Ταραγόνα. Το παπικό κλειδί και το κόκκινο τριαντάφυλλο στο σύμβολο της πόλης προέρχονται από τον πάπα Γρηγόριο ΙΑ', φεουδαρχικό κύριο της πόλης για ένα διάστημα.
Κατά τη διάρκεια του πολέμου των Σεγαδός, η πόλη ανακηρύχθηκε εχθρός της πατρίδας από το καταλανικό κοινοβούλιο και κατελήφθη από τα γαλλικά στρατεύματα λόγω της μη ενεργούς συμμετοχής της στον πόλεμο εναντίον της Καστίλης. Τον 18ο αιώνα η πόλη αναδείχθηκε στο δεύτερο σημαντικότερο αστικό κέντρο της Καταλονίας, βασισμένη στην παραγωγή οινοπνευματωδών και το εμπόριο υφασμάτων. Διατηρούσε εμπορικούς απεσταλμένους σε όλα τα μεγάλα εμπορικά κέντρα της Ευρώπης.
Κατά τον πόλεμο εναντίον του Ναπολέοντα, τα γαλλικά στρατεύματα εισήλθαν στο Ρέους τον Οκτώβριο του 1809. Το 1843 εκεί έλαβε χώρα το φιλελεύθερο κίνημα των στρατηγών Πριμ και Μιλάνς δελ Μποσκ ενώ εκατό χρόνια μετά, έπεσε στα χέρια του στρατηγού Φράνκο κατά τη διάρκεια του ισπανικού εμφυλίου.
Παραπομπές
Κατηγορία:Πόλεις της Καταλονίας
Νεστοριανισμός
Ορισμός
Ο Νεστοριανισμός προέκυψε κατά τον 5ο αιώνα από τις προσπάθειες που καταβάλλονταν να εξηγηθεί λογικά και να γίνει κατανοητή η ενσάρκωση του θεϊκού Λόγου, του δεύτερου προσώπου της Αγίας Τριάδας ως άνθρωπος Ιησούς Χριστός. Σύμφωνα με τις θέσεις του δόγματος αυτού, η ανθρώπινη και η θεϊκή υπόσταση του Χριστού είναι ξεχωριστές και υπάρχουν δύο πρόσωπα, ο άνθρωπος Ιησούς Χριστός και ο θεϊκός Λόγος, ο οποίος ενανθρωπίστηκε. Κατά συνέπεια, οι υποστηρικτές των θέσεων που αποδόθηκαν στον Νεστόριο απέρριψαν τη χρήση όρων του τύπου «ο Θεός υπέφερε» ή «ο Θεός σταυρώθηκε», διότι η ανθρώπινη φύση του Ιησού Χριστού που υπέφερε είναι ξεχωριστή από τη θεϊκή φύση του. Παρόμοια, απέρριπταν τον όρο «Θεοτόκος» (που σημαίνει «η τεκούσα τον Θεό» ή «η μητέρα του Θεού») ως τίτλο της Παρθένου Μαρίας και χρησιμοποιούσαν αντ' αυτής τον τίτλο «Χριστοτόκος» (που σημαίνει «η τεκούσα τον Χριστό» ή «η μητέρα του Χριστού»), διότι κατά την άποψή τους η Μαρία γέννησε μόνο τον ανθρώπινο Ιησού και όχι τον θεϊκό.
Ιστορικό
Η θρησκευτική πολιτική του Θεοδοσίου Β' δημιούργησε σημαντικές θεολογικές έριδες που προκάλεσαν ταραχές στον κλήρο. Μια από αυτές αποτελούσε η σχέση θείας και ανθρώπινης φύσης του Ιησού. Μια ομάδα υποστήριζε την άποψη των δύο χωριστών φύσεων του Ιησού και μια άλλη την άρρηκτη σχέση των δύο φύσεων, θεϊκής και ανθρώπινης.
Υπέρμαχοι των δύο απόψεων υπήρξαν ο πατριάρχης Κωνσταντινουπόλεως Νεστόριος, εκπρόσωπος της σχολής της Αντιόχειας, και ο πατριάρχης Αλεξάνδρειας Κύριλλος.
Αν και ο αυτοκράτορας υποστήριξε τη θέση του Νεστόριου στη Σύνοδο της Εφέσου το 431, το σχετικό δόγμα καταδικάστηκε ως αίρεση από τη σύνοδο αυτή, η οποία διακήρυξε τον Ιησού «Θεὸν τέλειον καὶ ἄνθρωπον τέλειον».
Οι Νεστοριανοί καταδιωκόμενοι από τους Ορθόδοξους, κατέφυγαν στην Περσία, όπου ίδρυσαν Εκκλησία. Το 498 αποσχίστηκε η νεστοριανή Περσική Εκκλησία από την ορθόδοξη και επεκτάθηκε στη Συρία, την Αραβία, την Αίγυπτο, τις Ινδίες και την Κίνα. Οι Νεστοριανοί διακρίθηκαν σε όλους τους τομείς της επιστήμης και δημιούργησαν αξιόλογα πνευματικά κέντρα σε διάφορες πόλεις. Επί Ταμερλάνου, διώχτηκαν και περιορίστηκαν στο Κουρδιστάν. Το 1898 αποπειράθηκε επανένωση μεταξύ Νεστοριανών και Ορθόδοξων. Μετά τους δυο παγκόσμιους πολέμους οι Νεστοριανοί περιορίστηκαν στο ελάχιστο.
Οι σύγχρονοι Νεστοριανοί προτιμούν να αποκαλούνται Ασσύριοι, ενώ το επίσημο όνομα της εκκλησίας τους είναι Αγία Αποστολική Καθολική Ασσυριακή Εκκλησία της Ανατολής, ή, εν συντομία, Εκκλησία της Ανατολής ή Ασσυριακή Εκκλησία.
Ρομβοκυβοκτάεδρο
Στη στερεομετρία, το ρομβοκυβοκτάεδρο (ή μικρό ρομβοκυβοκτάεδρο) είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 26 έδρες: 8 ισόπλευρα τρίγωνα και 18 τετράγωνα. Έχει 24 κορυφές και 48 ακμές.
Η διαμόρφωση κορυφής του είναι (3.4.4.4), δηλαδή σε κάθε κορυφή του ενώνονται ένα τρίγωνο με τρία τετράγωνα. Συνολικά, 6 από τα 18 τετράγωνα ενώνονται με τρίγωνα μόνο στις κορυφές τους, ενώ τα υπόλοιπα 12 τετράγωνα μοιράζονται τις πλευρές τους με τρίγωνα.
Δώδεκα από τις τετραγωνικές έδρες του πολυέδρου είναι συνεπίπεδες με τις 12 έδρες του ρομβικού δωδεκαέδρου, το οποίο είναι δυϊκό του κυβοκτάεδρου, εξού και το όνομα ρομβοκυβοκτάεδρο.
Γεωμετρικά χαρακτηριστικά ρομβοκυβοκτάεδρου
Αν θεωρήσουμε \alpha \,\! το μήκος της ακμής του στερεού, τότε ισχύουν τα εξής:
Κατασκευαστικά, το ρομβοκυβοκτάεδρο μπορεί να προέλθει από τον κύβο, εάν αποκοπούν όλες οι ακμές του, έτσι ώστε στη θέση των ακμών του αρχικού κύβου να σχηματιστούν νέα τετράγωνα, ενώ στις κορυφές του να σχηματιστούν τρίγωνα. Με τον ίδιο τρόπο μπορεί να προέλθει και από το δυϊκό πολύεδρο του κύβου, το οκτάεδρο.
Ένας άλλος τρόπος κατασκευής του ρομβοκυβοκτάεδρου είναι να λάβουμε έναν κύβο και να απομακρύνουμε προς τα έξω (σε σχέση με το κέντρο του) όλες τις έδρες του κατά ορισμένη απόσταση (διατηρώντας το μέγεθος και τον προσανατολισμό τους), να κάνουμε το ίδιο και με ένα οκτάεδρο (που έχει το ίδιο κέντρο και την ίδια ακμή με τον κύβο) και, τέλος, να καλύψουμε τα κενά που θα δημιουργηθούν με τετράγωνα. Έτσι το καινούριο στερεό (το ρομβοκυβοκτάεδρο) θα έχει ως έδρες τα 6 τετράγωνα του κύβου, τα 8 τρίγωνα του οκταέδρου και τα 12 νέα τετράγωνα που θα δημιουργηθούν (σύνολο εδρών: 26).
Πηγές - Παραπομπές
Κατηγορία:Ομοιόμορφα πολύεδρα Κατηγορία:Στερεά του Αρχιμήδη
Windows Media Center
Το Windows Media Center είναι μια εφαρμογή σχεδιασμένη για να λειτουργεί ως επέκταση της ψηφιακής ψυχαγωγίας. Περιλαμβανόταν στα Windows XP Media Center Edition στα Windows Vista, στα Windows 7 και σε μία έκδοση των Windows 8 και Windows 8.1, την έκδοση Windows 8/8.1 Pro with Media Center. Αποσύρθηκε στα Windows 10. Ήταν σχεδιασμένο για να μπορεί να χρησιμοποιηθεί από απόσταση τριών μέτρων μέσω ενός ειδικά σχεδιασμένου τηλεχειριστηρίου που χαρακτηρίζεται από το Πράσινο Κουμπί. Αυτό το κουμπί χρησιμοποιείται είτε για να εκκινήσετε το Media Center από τα Windows είτε για να επιστρέψετε στην Οθόνη Έναρξης. Το Media Center οπτικοποιεί τις εικόνες χρήστη του υπολογιστή, τα βίντεο και τη μουσική τοπικών σκληρών δίσκων, οπτικών συσκευών και διαδρομών διαδικτύου. Τότε τα ταξινομεί βάσει ονόματος, ημερομηνίας, ετικέτας και άλλων χαρακτηριστικών. Τα πολυμέσα που διαχειρίζονται μέσω του Media Center μπορείτε επίσης να τα διαχειριστείτε μέσω ενός οικιακού δικτύου ή απλών τηλεοράσεων με την ειδικά σχεδιασμένη Επέκταση του Windows Media Center ή το Xbox 360. Το πρώτο Xbox απαιτεί πρόσθετο εξοπλισμό για να λειτουργήσει ως Επέκταση και δεν υποστηρίζεται από τα Windows Vista. Επιπλέον, οι πρώτες Επεκτάσεις που κατασκευάστηκαν από την HP και τη Linksys επίσης δεν υποστηρίζονται από τα Windows Vista. Η Microsoft αναφέρει από διάφορες πηγές, συμπεριλαμβανομένου και του Οδηγού Προϊόντος των Windows Vista, ότι μια νέα γενιά Επεκτάσεων, σε διάφορες μορφές όπως ένα ξεχωριστό κουτί ή ενσωματωμένες σε τηλεοράσεις, θα είναι διαθέσιμες μετά την κυκλοφορία των Windows Vista.
Τηλεόραση
δεξιά|μικρογραφία|Το Windows Media Center στα [[Windows Vista. ]]Με την προσθήκη δεκτών τηλεόρασης, το Media Center μπορεί να εγγράψει και να προγραμματίσει για εγγραφή τηλεοπτικά προγράμματα είτε σε τηλεοράσεις υψηλής ευκρίνειας είτε σε τηλεοράσεις απλού αναλογικού σήματος, καλωδιακής τηλεόρασης ή δορυφορικές τηλεοράσεις. Μετά την εγγραφή, το τηλεοπτικό πρόγραμμα μπορεί να εγγραφεί σε DVD ή να μεταφερθεί σε μία φορητή συσκευή πολυμέσων. Το Media Center είχε αρχικά περιορισμό υποστήριξης εγκατάστασης δύο αναλογικών δεκτών τηλεόρασης. Με το Update Rollup 1 για το Media Center 2005, προστέθηκε υποστήριξη για ψηφιακούς δέκτες, αλλά ένας αναλογικός δέκτης πρέπει ακόμα να είναι εγκατεστημένος για να λειτουργήσει ο ψηφιακός δέκτης. Με τη Rollup 2, μπορούν να εγκατασταθούν μέχρι και τέσσερις δέκτες (δύο αναλογικοί και δύο υψηλής ευκρίνειας).
Μουσική
Τα χαρακτηριστικά διασύνδεσης του Media Center περιλαμβάνουν πολλές επιλογές εισόδου και εξόδου, όπως για παράδειγμα τα καλώδια τύπου RCA (π.χ., από συσκευές αναπαραγωγής κασετών ή αναλογικές συσκευές εγγραφής βίντεο σε κασέτες), μικρόφωνα, ψηφιακά σήματα βίντεο και άλλες δυνατότητες εισόδου. Η μετατροπή από αναλογικό σε ψηφιακό σήμα μέσω του δέκτη τηλεόρασης επιτρέπει στους χρήστες να μετατρέπουν πολυμέσα παλιού τύπου σε ψηφιακά πολυμέσα.
Το Windows Media Center οργανώνει κα εμφανίζει τη μουσική που βρίσκει στον υπολογιστή. Τότε, η μουσική μπορεί να αναπαραχθεί επιλέγοντας το "Μουσική" από το Μενού Έναρξης. Στην προεπιλεγμένη προβολή, τα άλμπουμ ταξινομούνται σε αλφαβητική σειρά με τα συνοδευόμενα εξώφυλλα. Το εξώφυλλο μπορεί να προστεθεί από το διαδίκτυο ή μη αυτόματα στο Media Center. Ο χρήστης μπορεί να δημιουργήσει λίστες αναπαραγωγής διαφόρων τραγουδιών ή άλμπουμ, αλλά, από τη στιγμή που θα δημιουργηθούν, δεν μπορούν να τροποποιηθούν.
Όταν αναπαράγεται μουσική, μπορεί να κάνει παύση και γρήγορη προώθηση, όσο το Media Center δεν βρίσκεται στη λειτουργία "Εμφάνισης ουράς". Ο χρήστης μπορεί επίσης να επιλέξει εάν τα τραγούδια θα αναπαράγονται σε επανάληψη ή σε τυχαία σειρά μέσα στην ουρά. Οι απεικονίσεις, όπως και στο Windows Media Player, μπορούν επίσης να προβληθούν, αλλά στις Επεκτάσεις δεν υπάρχει αυτή η επιλογή.
Αναπαραγωγή τοπικού βίντεο
Το Windows Media Center τοποθετεί σε καταλόγους τα βίντεο που βρίσκονται στον «υπολογιστή φιλοξενίας», όπως ακριβώς συμβαίνει και σε κάθε άλλον υπολογιστή ή συσκευή συνδεδεμένη στο οικιακό δίκτυο. Με τη λήψη ενός κωδικοποιητή του Windows Media Player, όλοι οι υποστηριζόμενοι κωδικοποιητές από το τελευταίο μπορούν να χρησιμοποιηθούν στο Media Center. Όλες οι επιμέρους λειτουργίες υποστηρίζονται, με βάση τον τύπο του αρχείου, κοντέινερ ή κωδικοποιητή που χρησιμοποιείται για την αναπαραγωγή βίντεο.
Αναπαραγωγή βίντεο ροής
Το Media Center μπορεί επίσης να αναπαράγει βίντεο από τοποθεσίες διαδικτύου.
Ραδιόφωνο
Μερικοί δέκτες τηλεόρασης υποστηρίζουν λειτουργία ραδιοφώνου. Το Media Center υποστηρίζει αναπαραγωγή των τοπικών ραδιοφωνικών σταθμών.
Το Media Center στα Windows XP
μικρογραφία|Το Windows Media Center στα [[Windows XP Media Center Edition 2005]] Η τελική έκδοση του Windows XP Media Center Edition ήταν η 2005 RU2, η οποία είναι βασικά μία μορφή των Windows XP Pro SP2 με την προσθήκη της λειτουργίας του Media Center. Η έκδοση XP MCE 2005 ήταν η πρώτη του Media Center που μπορούσε να αγοραστεί χωρίς την αγορά ενός προκατασκευασμένου συστήματος, όμως αυτό μπορεί να γίνει μόνο για τις άδειες OEM.
Το Windows XP Media Center 2005 είχε τη δυνατότητα να λειτουργεί σε υλικό χαμηλών απαιτήσεων (όπως το Celeron D με ενσωματωμένο προσαρμογέα γραφικών). Εξαιτίας των προχωρημένων απαιτήσεων σε υλικό από τα Vista (για τα εφέ διαφάνειας) απαιτείται ένα πιο ισχυρό σε υλικό σύστημα για την ομαλή λειτουργία του προγράμματος αν και η έκδοση MCE 2005 είναι ιδιαίτερα δημοφιλής.
Φορητές συσκευές
Το Windows Media Center μπορεί να συγχρονίζει πολυμέσα με συγκεκριμένες φορητές συσκευές. Αυτές οι συσκευές είναι οι Windows Mobile συσκευές Pocket PC, συσκευές Smartphone και Φορητά Media Center. Με το συγχρονισμό τηλεοπτικών προγραμμάτων, το Windows Media Center κωδικοποιεί τα τηλεοπτικά προγράμματα με τη χρήση ενός κωδικοποιητή Windows Media στη μορφή Windows Media Video σε χαμηλότερη ποιότητα απ’ ότι στη μορφή DVR-MS, που χρησιμοποιείται για την προβολή στο πρόγραμμα. Αυτό είναι καλό εξαιτίας του περιορισμένου χώρου και της αυξημένης κατανάλωσης ρεύματος από τις συσκευές. Εάν επιλεγεί, η μουσική μπορεί να εγγραφεί σε ένα μικρότερο αρχείο.
Το Media Center στα Windows Vista
Το Windows Media Center στα Windows Vista περιλαμβάνει ένα επανασχεδιασμένο σύστημα μενού τις ικανότητες προβολής γραφικών του λειτουργικού συστήματος, καθώς επίσης και το λόγο πλευρών 16:9. Κάθε κουμπί στο κύριο μενού, που περιέχει διάφορα τμήματα όπως τη "Μουσική", τα "Βίντεο" και την "Τηλεόραση", πλαισιώνεται όταν το επιλέγετε και για κάθε επιλογή, εμφανίζεται ένα υπομενού σε οριζόντια διάταξη. Όταν κάνετε κλικ σε οποιαδήποτε επιλογή, οι καταχωρήσεις εμφανίζονται σε μια μορφή πλέγματος, με το κάθε στοιχείο να αναγνωρίζεται από το εξώφυλλο, εάν είναι μουσικό αρχείο ή μια μικρογραφία, εάν είναι εικόνα, ένα βίντεο ή ένα εγγεγραμμένο τηλεοπτικό πρόγραμμα και άλλες επιλογές, όπως διαφορετική προβολή των μουσικών αρχείων εάν επιλέγετε το "Μουσική", και όλα εμφανίζονται στην κορυφή του πλέγματος. Το πλέγμα προβάλλει τα στοιχεία, αναπτύσσεται οριζοντίως και τα επιλεγμένα στοιχεία μεγεθύνονται σε σχέση με τα υπόλοιπα.
Άλλα χαρακτηριστικά του Windows Vista Media Center περιλαμβάνουν: Η Microsoft συνεργάστηκε με τη Fox Sports και τη NASCAR για να παρέχει αυτές τις υπηρεσίες.
Σημειώστε ότι τα χαρακτηριστικά που βρίσκονται σε αστερίσκο (*) πιο πάνω ισχύουν μόνο για τις Ηνωμένες Πολιτείες.
Το Windows Media Center στα Windows 8 και 8.1
Στα Windows 8 και Windows 8.1 το Windows Media Center μπορούσε να εγκατασταθεί μόνο στην έκδοση Pro με την αγορά του πακέτου αναβάθμισης «Media Center Pack».
Το Windows Media Center στα Windows 10
Το 2015 με την έκδοση των Windows 10, το Windows Media Center αποσύρθηκε. Σύμφωνα με την Microsoft η εφαρμογή αποσύρθηκε λόγω μειωμένης χρήσης. Όμως, πολλοί χρήστες των Windows διαμαρτυρήθηκαν για την αφαίρεση της εφαρμογής. Παρόλα αυτά υπάρχει ένας τρόπος να εγκατασταθεί το Windows Media Center στα Windows 10, ο οποίος είναι διαθέσιμος μέσα από την κοινότητα χρηστών των Windows.
Εξωτερικοί σύνδεσμοι
Κατηγορία:Στοιχεία των Windows
Φιντίας
Πολιτικοί
Κατηγορία:Αποσαφηνίσεις ονομάτων
Κου Τσα-Τσολ
Καριέρα σε συλλόγους
Ο Κου ξεκίνησε από τις ακαδημίες της Τσετσού Γιουνάιτεντ, οι οποίες μέχρι το 2006 βρίσκονταν στην πρωτεύουσα Σεούλ. Το 2007 προήχθη στην ανδρική ομάδα του συλλόγου.
Τον Ιανουάριο του 2010 συζητήθηκε για πρώτη φορά η μεταγραφή του Κου σε ευρωπαϊκό σύλλογο. Η Μπλάκμπερν Ρόβερς που αγονιζόταν στην Πρέμιερ Λιγκ έδειξε ενδιαφέρον το οποίο όμως δεν ευοδώθηκε. Την ίδια χρονιά η ομάδα του τερμάτισε δεύτερη στην K-League.
Στις 31 Ιανουαρίου του 2011, λίγο προτού λήξει το συμβόλαιο του, πήρε μεταγραφή στη ΒφΛ Βόλφσμπουργκ που αγωνιζόταν στη γερμανική Μπουντεσλίγκα. Έκανε το ντεμπούτο του ενάντια στη Μπάγερν Μονάχου, μπαίνοντας ως αλλαγή του Χασάν Σαλιχάμιτζιτς στο 69 λεπτό. Ήταν για πρώτη φορά στην αρχική ενδεκάδα της 29 αγωνιστική και την επόμενη έδωσε την πρώτη του ασίστ. Στις τελευταίες τέσσερεις αγωνιστικές όμως που η ομάδα του πάλευε για την παραμονή της στην κατηγορία χρησιμοποιήθηκε ελάχιστα.
Στις 31 Ιανουαρίου του 2012 δόθηκε δανεικός για το δεύτερο γύρο στην ΦΚ Άουγκσμπουργκ. Στο τρίτο του παιχνίδι με την ομάδα του την 22η αγωνιστική στην εκτός έδας ττα με 1-4 από τη Μπάγερ Λεβερκούζεν πέτυχε το πρώτο του γκολ στο 50ο λεπτό, ισοφαριζοντας προσωρινά σε 1-1. Με 5 γκολ σε 15 αγώνες η συνεισφορά του Κου ήταν καθοριστική στην καλή πορεία της Άουγκσμπουργκ.
Ο Κου έπαιξε όλη τη σεζόν 2012/2013 δανεικός στην Άουγκσμπουργκ ενώ υπέγραψε νέο συμβόλαιο με τη Βόλφσμπουργκ μεχρι τον Ιούνιο του 2015.
Τον Ιανουάριου του 2014 ο Κου πήρε μεταγραφή στην 1. ΦΣΦ Μάιντς 05 και υπέγραψε συμβόλαιο μέχρι το 2018. Στη δεύτερη εμφάνιση το με τη νέα του ομάδα στα πλαίσια της 19ης αγωνιστικής πέτυχε το δεύτερο γκολ στη νίκη με 2-0 ενάντια στη Φράιμπουργκ, σκοράροντας για πρώτη φορά με τη νέα του ομάδα.
Καριέρα με την εθνική
Ο Κου έκανε το ντεμπούτο του με την εθνική Νότιας Κορέας  το 2008. Πήρε μέρος από τις 17 έως τις 23 Φεβρουαρίου στο Κύπελλο Ανατολικής Ασίας που έγινε στο Τσονγκτσίνγκ, το οποίο η ομάδα του κατέκτησε.
Το 2009 ήταν αρχηγός της ομάδας U20 στο Παγκόσμιο Κύπελλο Ποσοσφαίρου U20 της Αιγύπτου, όπου η ομάδα του αποκλείστηκε στα προημιτελικά από τη μετέπειτα κυπελλούχο Γκάνα. Στην επίσημη τεχνική ανάλυση της διοργάνωσης ο Κου περιγραφόταν ως «κεντρικός αμυντικός μέσος, καλή κάλυψη, με πολλή αποφασιστικότητα και θέληση, αποτελεσματικός στις τοποθετήσεις και τις πάσες του, καλή αντίληψη του παιχνιδιού, ιδιαίτερα κινητικός».